Björt framtíð

Björt framtíð var íslenskur stjórnmálaflokkur sem var stofnaður árið 2012. Að stofnun flokksins komu Guðmundur Steingrímsson, sem áður hafði verið í Samfylkingunni og Framsóknarflokknum og Heiða Kristín Helgadóttir, sem hefur komið að Besta flokknum.http://www.visir.is/bjort-framtid-stofnud-i-dag/article/2012120209520 Listabókstafur Bjartrar framtíðar var A. Flokkurinn var með sæti á þingi frá 2013 til 2017 en missti alla sína þingmenn í alþingiskosningum 2017. Flokkurinn fékk einnig fulltrúa kjörna í sjö sveitarfélögum í sveitarstjórnarkosningunum 2014. Í sveitastjórnarkosningunum árið 2018 bauð Björt framtíð aðeins fram í Kópavogi í samstarfi með Viðreisn. Ekkert starf hefur farið fram í flokknum síðan 2019 og var listabókstafur flokksins lagður niður árið 2021.

 Stofnun 
Björt framtíð bauð í fyrsta skipti fram í Alþingiskosningunum 2013 og fékk 8,2% og 6 þingmenn en þá var Guðmundur Steingrímsson formaður. Veturinn 2013 sameinaðist Besti flokkurinn Bjartri framtíð. Guðmundur hætti sem formaður árið 2015, meðal annars vegna slæms gengis í skoðanakönnunum.http://www.mbl.is/frettir/innlent/2015/08/22/haettir_sem_formadur/ Óttar Proppé var sjálfkjörinn formaður flokksins í september 2015.http://www.mbl.is/frettir/innlent/2015/09/05/ottarr_sjalfkjorinn_formadur/ Brynhildur S. Björnsdóttir var sömuleiðis kjörin stjórnarformaður Bjartrar framtíðar í september 2015.Merkið, af Bjortframtid.is 

 Ríkisstjórnarsamstarf 
Í alþingiskosningum 2016 hlaut Björt framtíð 7,2% atkvæða og fékk fjóra menn kjörna. Björt framtíð myndaði ríkisstjórn með Sjálfstæðisflokkinum og Viðreisn í janúar 2017.http://www.vb.is/frettir/bjort-framtid-og-vidreisn-samthykkja/134597/?q=Björt%20framtíð Í september sama ár ákvað Björt framtíð að slíta ríkisstjórnarsamstarfinu þar sem þau töldu Bjarna Benediktsson, þáverandi forsætisráðherra, hafa gerst sekan um trúnaðarbrest þegar hann upplýsti ríkisstjórnina ekki um bréf sem faðir hans hafði skrifað og varðaði uppreisn æru dæmds barnaníðings.http://www.ruv.is/frett/rikisstjornin-fallin-og-kosninga-krafist Í kjölfarið var þing rofið og kosið á ný í október 2017. Björt framtíð hlaut 1,2% greiddra atkvæða í kosningunum og féll af þingi. Óttarr Proppé hætti sem formaður flokksins þremur dögum eftir kosningarnarhttps://kjarninn.is/frettir/2017-10-31-ottarr-proppe-haettur-sem-formadur-bjartrar-framtidar/ og Björt Ólafsdóttir tók við formennsku í flokknum í nóvember.https://www.mbl.is/frettir/innlent/2017/11/25/bjort_nyr_formadur_bjartrar_framtidar/

 Endalok 
Theodóra Sigurlaug Þorsteinsdóttir tók síðar við formennskunskunni árið 2018.https://www.visir.is/g/20191955114d Flokkurinn bauð ekki fram neina lista í sveitarstjórnarkosningum 2018 nema í Kópavogi þegar að þau voru með Viðreisn í einn sameinaðan lista, sem að hét BF-Viðreisn, en listinn bauð einungis fram undir merkjum Viðreisnar í sveitarstjórnarkosningunum 2022. Árið 2019 lýsti Theodóra Sigurlaug, formaður flokksins yfir því að það væru uppi hugmyndir um að flokkurinn myndi sameinast Viðreisn, en það hefur ekki ennþá gerst. Flokkurinn bauð ekki fram neina lista í þingkosningunum 2021 eða 2024. Listabókstafur flokksins var lagður niður 2021 og flokkurinn er ekki skráður á lista Ríkisskattstjóra yfir starfandi stjórnmálasamtök. Félagið að baki flokknum hefur ekki verið formlega afskráð en síðasti ársreikningur sem það skilaði inn var fyrir árið 2017.

 Formenn 
+FormaðurKjörinnHættiAldur við embættistökuframeless|84x84dpGuðmundur Steingrímsson2013201539frameless|85x85dpÓttar Proppé2015201746frameless|85x85dpBjört Ólafsdóttir2017201834frameless|85x85dpTheodóra Sigurlaug Þorsteinsdóttir201849

 Varaformenn 
+VaraformaðurKjörinnHættiHeiða Krist­ín Helga­dótt­ir20132015Björt Ólafsdóttir20152017Theodóra Sigurlaug Þorsteinsdóttir20172018

 Tilvísanir 

 Tenglar 
 Heimasíða Bjartrar framtíðar 
 Björt framtíð með formann og stjórnarformann. Fyrrverandi framsóknarmenn í stjórninni 
 Björt framtíð Grein eftir Heiðu Kristínu Helgadóttur og Guðmund Steingrímsson.

Flokkur:Íslenskir stjórnmálaflokkar

Flokkur:Stofnað 2012